**Употреба збирних бројева за означавање скупа**

* Бројеви су несамосталне,одредбене речи које означавају колико има онога што значи именица уз коју стоје или који су по реду појмови означени именицом.

Деле се на:

* ОСНОВНЕ
* РЕДНЕ
* ЗБИРНЕ
* **ЗБИРНИ БРОЈЕВИ**

Означавају тачан број појмова који су означени именицама са значењем младог бића уз које стоје, односно тачан број бића различитог рода: ***двоје*** *деце,* ***петоро*** *ученика...*

Када су збирни бројеви састављени од више чланова, у облику збирног броја је само последњи члан: *двеста педесет* ***шесторо****,* а остали чланови су у облику основних бројева.

* **Бројне именице** се граде додавање суфикса –***ица*** на основу збирних бројева: ***двојица, тројица, петорица****.* Оне искључиво означавају скуп особа мушког рода.
* **Бројни придеви** су ***двоје*** (наочаре), ***троја*** (врата), ***четворе*** (очи). Изведени су од исте основе као и збирни бројеви. Имају облике за сва три рода (***двоји, двоје, двоја***). У савременом језику употреба ретка. Употребљавају се уз именице које имају само облик множине (плуралија тантум) и уз именице са значењем предмета који стоје у пару.

**ЗАДАЦИ:**

1. Наведену реченицу допуни правилно написаним збирним бројем 33 и бројном именицом 12.

**Шаховску секцију наше школе на такмичењу представљаће \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ најбољих шахиста и шахисткиња, а међу њима ће бити и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ првокатегорника.**

1. Напиши збирни број изведен од основног броја 12:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Напиши словима број 25 када он означава:

а) **скуп мушких лица** -\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) **скуп мушких и женских лица**- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Допуни реченице збирним бројевима.

а) По дворишту је трчало\_\_\_\_\_\_\_\_\_\_\_\_\_\_\_\_\_\_\_\_\_ (5) деце, а у тору је спавало\_\_\_\_\_\_\_\_\_\_\_\_\_\_\_\_\_\_\_\_\_\_\_\_(10) јагњади.

б) На екскурзију је кренуло \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (47) ученика и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (2) наставника.

в) За хуманитарну трку коју организује наша школа, пријавило се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (236) учесника.

г) Јуче је купила и \_\_\_\_\_\_\_\_\_\_\_\_\_\_\_\_\_\_\_\_\_ (2) рукавице.